stanford-oval/wikipedia huggingface dataset:
Creuse (joki)
Éguzonin vesivoimalat

Éguzonin vesivoimalaryhmittymä käsittää kuusi voimalaitospatoa, jotka sijaitsevat Creusen varrella Ahunin ja Argenton-sur-Creusen välisellä alueella Creusen ja Indren departementeissa. Näiden voimalaitosten yhteenlaskettu teho on 105 megawattia., mikä vastaa noin 77 000 asukkaan kaupungin keskimääräistä energiankulutusta..
Padot ovat:
Champsanglardin pato Champsanglardin ja Anzêmen kuntien rajalla, valmistui 1984
Chezellesin pato Le Bourg-d'Hemin ja Anzêmen kuntien rajalla, valmistui 1984
Âgen pato Bourg-d'Hemin ja Celle-Dunoisen kuntien rajalla, valmistui 1982
Roche au Moinen pato Gargilesse-Dampierren ja Baraizen kuntien rajalla, valmistui 1932
Roche-Bat-l'Aiguen pato Badecon-le-Pinin ja Ceaulmontin kuntien rajalla, valmistui 1977.
Éguzonin pato Cuzionin ja Éguzon-Chantômen kuntien rajalla, valmistui 1926.
Roche-Bat-l'Aiguen pato on rakennettu yksinomaan sähkön tuotantoa, muut samalla myös vesistön säännöstelyä varten.
Näkymä Éguzonin padolta vuonna 2008
Éguzonin pato
Éguzonin padon lasku-uoma
Éguzonin patoallas vuonna 2009
Roche-au-Moinen pato vuonna 2016
Roche-au-Moinen voimalaitosalueen sisäänkäynti
Roche-au-Moinen padon lasku-uoma
Tulva Roche-au-Moinen padolla 6. maaliskuuta 2020
La Roche-Bat L'Aiguen pato vuonna 2018
La Roche-Bat-L'Aiguen padon lasku-uoma
Lähikuva La Roche-Bat-l'Aiguen padosta
Tulva La Roche-Bat-L'Aiguen padolla 6. maaliskuuta 2020
Virkistyskäyttö

Creusen varrella sijaitsevat:
Lac de Chambon, Éguzonin patoallas, johon liittyvät myös Bonnyn, Chambonin  ja Fougèresin hiekkarannat.
Muut hiekkarannat:
Plage de Montcocu
Plage de Chenet
Plage de Lurais
Tournon-Saint-Martinin vesipuisto.
Creusella voi liikkua kanootilla tai kajakilla.
Bonnun hiekkaranta vuonna 2016
Cambonin hiekkaranta vuonna 2015
Fougèresin hiekkaranta vuonna 2016
Virkistyskäyttö > Luonnonympäristö

Creuse ja sen sivujoet lähteiltä Combesiin saakka, Combesin padon alapuolelta Chersin puron suulle saakka sekä Éguzoniin padolta Vienneen sakka on merkitty Loiren aluetta ja Bretagnea koskevan erityisen ympäristölain artiklan L 214-17 mukaisesti luetteloon 1. Tämä merkitsee, että alueella ei voida myöntää lupia sellaisiin rakennustöihin, jotka johtaisivat ekologisten käytävien katkeamiseen, ja jo muutoinkin rakennuslupia voidaan myöntää vain, jos voidaan varmistaa, että veden laatu pysyy hyvänä.
Joen varrella Indren departementissa, Argenton-sur-Creusen ja Tournon-Saint-Martinin kuntien välisellä alueella tavataan euroopanmajavia. Laji on Ranskassa rauhoitettu vuonna 1968, ja niitä on istutettu alueelle..
Virkistyskäyttö > Luonnonympäristö > Biologinen reservi

Joki katsotaan Ranskan lain mukaan biologiseksi reserviksi, jos siinä on useita alueita, joissa fytoplanktonit, vesikasvit, pohjaeläimet, uposkasvit, selkärangattomat ja kalat elävät ja lisääntyvät ja jos ne sieltä käsin voivat levittäytyä yhteen tai useampaan saman valuma-alueen jokeen tai puroon. Biologiset reservit ovat välttämättömiä vesistöjen hyvän tilan ylläpitämiseksi tai saavuttamiseksi, ja ne vastaavat:
virtojen osuuksia, jotka toimivat ikään kuin taimitarhoina, joista käsin lajit levivät takaisin alueille, joissa lajisto on jo köyhtynyt, sekä
alueita, joissa lajit voivat elää luonnollisessa ympäristössään, jota ne tarvitsevat elämänkiertonsa päävaiheissa kuten lisääntymisessä, levossa, kasvussa ja ravinnon saannissa.
Tämän luokituksen edellyttämien parannustöiden valmistavassa vaiheessa, jota koskeva suunnitelma laaditiin Loiren ja Bretagnen alueille vuosiksi 2016–2021, Creuse julistettiin Éguzonin ja Gartempen väliseltä osuudeltaan biologiseksi reserviksi tunnisteella RESBIO_292.  Siellä esiintyvistä lajeista päätöksessä mainitaan helmisimpukka, hauki, katkerokala, lohi, pilkkusilli ja ankerias.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Creuse (affluent de la Vienne)
Käännös suomeksi
Gian Nicola Berti

Gian Nicola Berti (s. 9. elokuuta 1960) on sanmarinolainen poliitikko ja entinen haulikkoampuja. Hän toimi San Marinon kapteenivaltionhoitajana huhtikuusta lokakuuhun vuonna 2016. Hän edusti Me sanmarinolaiset -puoluetta. Hän oli aikaisemmin toiminut San Marinon suur- ja yleisneuvoston jäsenenä vuonna 2008. Koulutukseltaan hän on juristi.
Berti osallistui vuoden 1988 Soulin olympialaisiin, joissa hän kilpaili trap-ammunnassa sijoittuen jaetulle 33. sijalle. Hänen poikansa Gian Marco on myös kilpaillut olympialaisissa, joista paras tulos oli hopeamitali vuoden 2020 Tokion olympialaisten trap-ammunnan sekajoukkuekilpailusta.
Giambattista Bodoni

Giambattista Bodonin muotokuva (n. 1805-1806), Giuseppe Lucatellin maalaus. Museo Glauco Lombardi.
Giambattista Bodoni (1740–1813) oli italialainen kirjanpainaja, joka on myös kaikkien aikojen merkittävimpiä typografeja.
Bodoni toimi Parmassa vuodesta 1767. Hänen parhaat työnsä ovat puhdastyylisyytensä ja sivujen hienon sommittelun vuoksi esikuvallisia. Hän myös suunnitteli nimeään kantavan kirjaintyylin.
Giambattista Bodonin teos Manuale tipografico.
Julkaisuja

Manuale tipografico, 1818
Fire Emblem: Radiant Dawn

| Fire Emblem: Radiant Dawn |
| --- | --- |

Kehittäjä:  Intelligent Systems
Julkaisija:  Nintendo
Jakelija:  Nintendo eShop
Pelisarja:  Fire Emblem
Julkaistu:  JP 22. helmikuuta 2007 NA 11. marraskuuta 2007 EU 14. maaliskuuta 2008 AUS 10. huhtikuuta 2008
Lajityyppi:  taktinen roolipeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 12 
Alusta:  Wii
Jakelumuoto:  optinen levy
Lisää peliartikkeleitaVideopelien teemasivulla
Infobox OK  : 
Fire Emblem: Radiant Dawn on Intelligent Systemsin kehittämä ja Nintendon julkaisema taktinen roolipeli. Peli on julkaistu vuonna 2007 Wiille.
Peli on Fire Emblem -sarjan kymmenes osa ja sarjan ensimmäinen peli Wiille. Peli on tarinaltaan suora jatko-osa Nintendo GameCubelle ilmestyneelle sarjan edelliselle osalle, Fire Emblem: Path of Radiancelle.
Pelaaminen

Peliä voi pelata Classic Controllerilla, Wii Remotella sekä GameCuben ohjaimella.
Fire Emblem: Radiant Dawnin taistelut ovat vuoropohjaisia, joissa ohjataan omia joukkoja. Jokaisella omalla hahmolla on omat taidot ja tilastot, kuten level, hyökkäys ja puolustus. Jokaisella on myös oman aseen tyypin taitotaso, jota nostamalla hahmo voi käyttää parempia aseita.
Omista hahmoista kannattaa pitää huolta sillä jos hahmo kuolee taistelussa niin sitä ei voi enää herättää henkiin kuin ottamalla vanhan tallennuksen. Tätä tosin helpottaa myös että taistelun keskellä voi tallentaa.
Rotuja on kaksi. Beorcit, jotka ovat kuten normaalit ihmiset ja käyttävät aseita ja taikoja. Toisena ovat Laguzit, jotka pystyvät muuttamaan muotoaan ihmisestä eläimeksi, mutta eivät käytä aseita. Laguzeilla on kolme eri heimoa: Pedot, Linnut ja Lohikäärmeet. Pedot voivat muuttua kissaksi, tiikeriksi, leijonaksi tai sudeksi. Linnut voivat muuttua haukaksi, korpiksi tai haikaraksi. Lohikäärmeet voivat muuttua punaiseksi lohikäärmeeksi, valkoiseksi lohikäärmeeksi tai mustaksi lohikäärmeeksi.
Tarina

Juoni on jaettu neljään eri lukuun.
Tarina alkaa kolme vuotta Fire Emblem: Path Of Radiancessa tapahtuneen Mad King -sodan jälkeen. Begnion hallitsee armottomasti Daeinia ja pitää tämän maan asukkaita ala-arvoisina. Kuitenkin Daeinissa on perustettu ryhmä Dawn Brigade joka taistelee Begnionin joukkoja vastaan ja yrittää vapauttaa kansansa.
Toisessa luvussa Crimealaiset epäilevät uuden kuningatar Elincian johtamiskykyä ja pieni ryhmä aikoo aloittaa kapinan ja syöstä Elincian vallasta. Tehtävänä on kukistaa ryhmä ennen kuin ehtii syttyä sisällissota.
Aiheesta muualla

Fire Emblem: Radiant Dawn MobyGamesissa (englanniksi)
Kuvakaappaus taistelusta.
Formula Renault 3.5 -kausi 2013

Formula Renault 3.5 -kausi 2013 oli Formula Renault 3.5 -sarjan yhdeksäs kausi. Kausi alkoi 6. huhtikuuta Italiasta ja päättyi 20. lokakuuta Espanjaan.
Sarjan mestaruuden voitti tanskalainen Kevin Magnussen. Toiseksi sijoittui belgialainen Stoffel Vandoorne ja kolmanneksi portugalilainen António Félix da Costa.
Tallit ja kuljettajat

R = Sarjan tulokas kaudella 2013
| Talli | Nro | Kuljettaja | Status | Kilpailut |
| --- | --- | --- | --- | --- |
|  Tech 1 Racing | 1 |  Mihail Aljošin |  | Kaikki |
|  Tech 1 Racing | 2 |  Nigel Melker |  | Kaikki |
|  Arden Caterham | 3 |  António Félix da Costa |  | Kaikki |
|  Arden Caterham | 4 |  Pietro Fantin | R | Kaikki |
|  Fortec Motorsports | 5 |  Stoffel Vandoorne | R | Kaikki |
|  Fortec Motorsports | 6 |  Oliver Webb |  | Kaikki |
|  ISR | 7 |  Sergei Sirotkin | R | Kaikki |
|  ISR | 8 |  Christopher Zanella | R | Kaikki |
|  Lotus | 9 |  Marco Sørensen |  | Kaikki |
|  Lotus | 10 |  Marlon Stöckinger | R | Kaikki |
|  Carlin | 11 |  Carlos Huertas |  | Kaikki |
|  Carlin | 12 |  Jazeman Jaafar | R | 1–8 |
|  SMP Racing by Comtec | 15 |  Daniil Move |  | Kaikki |
|  SMP Racing by Comtec | 16 |  Lucas Foresti |  | Kaikki |
|  International Draco Racing | 17 |  André Negrão |  | Kaikki |
|  International Draco Racing | 18 |  Nico Müller |  | Kaikki |
|  DAMS | 19 |  Norman Nato | R | Kaikki |
|  DAMS | 20 |  Kevin Magnussen |  | Kaikki |
|  P1 Motorsport (1)  P1 by Strakka Racing (2–9) | 21 |  Will Stevens |  | Kaikki |
|  P1 Motorsport (1)  P1 by Strakka Racing (2–9) | 22 |  Matias Laine | R | Kaikki |
|  Zeta Corse | 23 |  Mihai Marinescu |  | 1–2 |
|  Zeta Corse | 23 |  Carlos Sainz Jr. | R | 3–4 |
|  Zeta Corse | 23 |  William Buller | R | 5–9 |
|  Zeta Corse | 24 |  Emmanuel Piget | R | 1 |
|  Zeta Corse | 24 |  Mathéo Tuscher | R | 2 |
|  Zeta Corse | 24 |  Nick Yelloly |  | 3 |
|  Zeta Corse | 24 |  Mihai Marinescu |  | 4–5 |
|  Zeta Corse | 24 |  Riccardo Agostini | R | 6 |
|  Zeta Corse | 24 |  Carlos Sainz Jr. | R | 7–9 |
|  Pons Racing | 25 |  Zoël Amberg |  | Kaikki |
|  Pons Racing | 26 |  Nikolai Martsenko |  | Kaikki |
|  AV Formula | 27 |  Arthur Pic |  | Kaikki |
|  AV Formula | 28 |  Yann Cunha |  | Kaikki |
Tallit ja kuljettajat > Kuljettajamuutokset

Uudet kuljettajat
Stoffel Vandoorne: Eurocup Formula Renault (Josef Kaufmann Racing) → Fortec Motorsports
Norman Nato: Formula Renault Alps & Eurocup Formula Renault (RC Formula) → DAMS
Jazeman Jaafar: Britannian F3 (Carlin) → Carlin Motorsport
Pietro Fantin: Britannian F3 (Carlin) → Arden Caterham
Matias Laine: GP3 (MW Arden) → P1 Motorsport
Marlon Stöckinger: GP3 (Status Grand Prix) → Lotus
Christopher Zanella: Formula 2 → ISR
Emmanuel Piget: Tauko → Zeta Corse
Mathéo Tuscher: Formula 2 → Zeta Corse
Carlos Sainz Jr.: GP3 (MW Arden) → Zeta Corse
William Buller: Euroopan Formula 3 & Britannian Formula 3 → Zeta Corse
Riccardo Agostini: Auto GP World Series (Manor MP Motorsport) → Zeta Corse
Paluun tekevät kuljettajat
Oliver Webb: Indy Lights → Fortec Motorsports
Mihai Marinescu: Formula 2 → Zeta Corse
Poistuneet kuljettajat
Robin Frijns: Fortec Motorsports → GP2 (Hilmer Motorsport)
Jules Bianchi: Tech 1 Racing → Formula 1 (Marussia)
Kevin Korjus: Tech 1 Racing & Lotus → GP3 (Koiranen GP)
Jake Rosenzweig: ISR → GP2 (Barwa Addax Team)
Nick Yelloly: Comtec Racing → GP3 (Carlin)
Giovanni Venturini: BVM Target → GP3 (Trident Racing)
Vittorio Ghirelli: Comtec Racing → Auto GP World Series (Super Nova International)
Alexander Rossi: Arden Caterham → Formula 1 (Caterham) (testikuljettaja)
Sam Bird: ISR → GP2 (Russian Time)
César Ramos: Lotus → Blancpain Endurance Series
Walter Grubmüller: P1 Motorsport → ?
Richie Stanaway: Lotus → Porsche Supercup
Tallia vaihtaneet kuljettajat
Kevin Magnussen: Carlin → DAMS
Arthur Pic: DAMS → AV Formula
Yann Cunha: Pons Racing → AV Formula
Will Stevens: Carlin → P1 Motorsport
Sergei Sirotkin: BVM Target → ISR
Nigel Melker: Lotus → Tech 1 Racing
Carlos Huertas: Fortec Motorsports → Carlin Motorsport
Nikolai Martsenko: BVM Target → Pons Racing
Mihail Aljošin: Team RFR → Tech 1 Racing
Lucas Foresti: DAMS → SMP Racing by Comtec
Daniil Move: P1 Motorsport: → SMP Racing by Comtec
Kilpailukalenteri

| Kisa | Kisa | Sijainti | Rata | Päivä | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- | --- | --- | --- |
| 1 | 1 |  Monza, Italia | Autodromo Nazionale Monza | 6. huhtikuuta |  Stoffel Vandoorne |  Will Stevens |  Stoffel Vandoorne |  Fortec Motorsports | Raportti |
| 1 | 2 |  Monza, Italia | Autodromo Nazionale Monza | 7. huhtikuuta |  António Félix da Costa |  Arthur Pic |  António Félix da Costa |  Arden Caterham | Raportti |
| 2 | 3 |  Alcañiz, Espanja | Ciudad del Motor de Aragón | 27. huhtikuuta |  Kevin Magnussen |  Kevin Magnussen |  Kevin Magnussen |  DAMS | Raportti |
| 2 | 4 |  Alcañiz, Espanja | Ciudad del Motor de Aragón | 28. huhtikuuta |  Norman Nato |  Carlos Huertas |  Carlos Huertas |  Carlin | Raportti |
| 3 | 5 |  Monte Carlo, Monaco | Circuit de Monaco | 26. toukokuuta |  Nico Müller |  Nigel Melker |  Nico Müller |  International Draco Racing | Raportti |
| 4 | 6 |  Spa, Belgia | Circuit de Spa-Francorchamps | 1. kesäkuuta |  Kevin Magnussen |  Lucas Foresti |  Kevin Magnussen |  DAMS | Raportti |
| 4 | 7 |  Spa, Belgia | Circuit de Spa-Francorchamps | 2. kesäkuuta |  Kevin Magnussen |  Kevin Magnussen |  Stoffel Vandoorne |  Fortec Motorsports | Raportti |
| 5 | 8 |  Volokolamsk, Venäjä | Moscow Raceway | 22. kesäkuuta |  Stoffel Vandoorne |  Stoffel Vandoorne |  Stoffel Vandoorne |  Fortec Motorsports | Raportti |
| 5 | 9 |  Volokolamsk, Venäjä | Moscow Raceway | 23. kesäkuuta |  Stoffel Vandoorne |  Stoffel Vandoorne |  Stoffel Vandoorne |  Fortec Motorsports | Raportti |
| 6 | 10 |  Spielberg, Itävalta | Red Bull Ring | 20. heinäkuuta |  Marco Sørensen |  Nigel Melker |  Marco Sørensen |  Lotus | Raportti |
| 6 | 11 |  Spielberg, Itävalta | Red Bull Ring | 21. heinäkuuta |  Marco Sørensen |  Marco Sørensen |  Marco Sørensen |  Lotus | Raportti |
| 7 | 12 |  Mogyoród, Unkari | Hungaroring | 14. syyskuuta |  André Negrão |  Carlos Sainz Jr. |  Nico Müller |  International Draco Racing | Raportti |
| 7 | 13 |  Mogyoród, Unkari | Hungaroring | 15. syyskuuta |  Kevin Magnussen |  António Félix da Costa |  António Félix da Costa |  Arden Caterham | Raportti |
| 8 | 14 |  Le Castellet, Ranska | Circuit Paul Ricard | 28. syyskuuta |  Kevin Magnussen |  Kevin Magnussen |  António Félix da Costa |  Arden Caterham | Raportti |
| 8 | 15 |  Le Castellet, Ranska | Circuit Paul Ricard | 29. syyskuuta |  Kevin Magnussen |  António Félix da Costa |  Kevin Magnussen |  DAMS | Raportti |
| 9 | 16 |  Montmeló, Espanja | Circuit de Catalunya | 19. lokakuuta |  Kevin Magnussen |  Kevin Magnussen |  Kevin Magnussen |  DAMS | Raportti |
| 9 | 17 |  Montmeló, Espanja | Circuit de Catalunya | 20. lokakuuta |  Kevin Magnussen |  Will Stevens |  Kevin Magnussen |  DAMS | Raportti |
Kuljettajien loppupisteet

| Sija | Numero | Kuljettaja | Lisenssi | Talli | Pisteet | Kisat | Voitot | Paalut |
| --- | --- | --- | --- | --- | --- | --- | --- | --- |
| 1 | 20 | Kevin Magnussen |  Tanska | DAMS | 274 | 17 | 5 | 8 |
| 2 | 5 | Stoffel Vandoorne |  Belgia | Fortec Motorsports | 214 | 17 | 4 | 3 |
| 3 | 3 | António Félix da Costa |  Portugali | Arden Caterham | 172 | 17 | 3 | 1 |
| 4 | 21 | Will Stevens |  Iso-Britannia | P1 by Strakka Racing | 148 | 17 | 0 | 0 |
| 5 | 6 | Nico Müller |  Sveitsi | International Draco Racing | 143 | 17 | 2 | 1 |
| 6 | 2 | Nigel Melker |  Alankomaat | Tech 1 Racing | 136 | 17 | 0 | 0 |
| 7 | 9 | Marco Sørensen |  Tanska | Lotus | 113 | 17 | 2 | 2 |
| 8 | 27 | Arthur Pic |  Ranska | AV Formula | 74 | 17 | 0 | 0 |
| 9 | 7 | Sergei Sirotkin |  Venäjä | ISR | 61 | 15 | 0 | 0 |
| 10 | 17 | André Negrão |  Brasilia | International Draco Racing | 51 | 16 | 0 | 1 |
| 11 | 23 | William Buller |  Iso-Britannia | Zeta Corse | 46 | 10 | 0 | 0 |
| 12 | 1 | Mihail Aljošin |  Venäjä | Tech 1 Racing | 33 | 17 | 0 | 0 |
| 13 | 19 | Norman Nato |  Ranska | DAMS | 33 | 17 | 0 | 1 |
| 14 | 11 | Carlos Huertas |  Kolumbia | Carlin | 30 | 17 | 1 | 0 |
| 15 | 6 | Oliver Webb |  Iso-Britannia | Fortec Motorsports | 27 | 16 | 0 | 0 |
| 16 | 8 | Christopher Zanella |  Sveitsi | ISR | 25 | 17 | 0 | 0 |
| 17 | 12 | Jazeman Jaafar |  Malesia | Carlin | 24 | 15 | 0 | 0 |
| 18 | 10 | Marlon Stöckinger |  Filippiinit | Lotus | 23 | 16 | 0 | 0 |
| 19 | 24 | Carlos Sainz Jr. |  Espanja | Zeta Corse | 22 | 9 | 0 | 0 |
| 20 | 26 | Nikolai Martsenko |  Venäjä | Pons Racing | 20 | 17 | 0 | 0 |
| 21 | 4 | Pietro Fantin |  Brasilia | Arden Caterham | 14 | 17 | 0 | 0 |
| 22 | 15 | Daniil Move |  Venäjä | SMP Racing by Comtec | 12 | 17 | 0 | 0 |
| 23 | 22 | Matias Laine |  Suomi | P1 by Strakka Racing | 9 | 17 | 0 | 0 |
| 24 | 25 | Zoël Amberg |  Sveitsi | Pons Racing | 8 | 17 | 0 | 0 |
| 25 | 23/24 | Mihai Marinescu |  Romania | Zeta Corse | 5 | 8 | 0 | 0 |

Käännös suomeksi
Gian Galeazzo Sforza

| Giàn Galeazzo Sforza |
| --- | --- |
 Gian Galeazzo Sforza. Reliefi 1490-luvulta, Benedetto Brioscon työpaja.
Milanon herttua
Valtakausi:  1476–1494
Edeltäjä:  Galeazzo Maria Sforza
Seuraaja:  Ludovico Sforza

Syntynyt:  1469
Kuollut:  22. lokakuuta 1494 (25 vuotta)
Puoliso:   Isabella Aragonialainen
Lapset:  Bona Sforza
Suku:  Sforza
Isä:  Galeazzo Maria Sforza
Äiti:  Bona di Savoia
Giàn Galeazzo Sforza (20. kesäkuuta 1469 Abbiategrasso – 22. lokakuuta 1494 Pavia) toimi Milanon herttuana vuosina 1476–1494.
Giàn Galeazzon Sforzan vanhemmat olivat Milanon herttua Galeazzo Maria Sforza ja Bona di Savoia. Giàn Galeazzosta tuli isänsä seuraaja vain kahdeksanvuotiaana. Herttuakunnan hallintoa johtivat aluksi hänen äitinsä ja epäsuosittu kansleri Cicco Simonetta. Sen jälkeen todellisena hallitsijana toimi Giàn Galeazzon setä Ludovico Sforza, joka piti Giàn Galeazzon erossa kaikista hallinnollisista asioista ja siirrätti hänet Paviaan. Vuonna 1489 Giàn Galeazzo Sforza meni naimisiin Isabella Aragonialaisen kanssa. He asuivat Viscontien kesäpalatsissa Paviassa. On väitetty, että Ludovico Sforza olisi myrkyttänyt veljenpoikansa, mutta on kuitenkin todennäköistä, että Giàn Galeazzo Sforza kuoli johonkin sairauteen.
Friitalan pesäpallostadion

| Friitalan pesäpallostadion> Rakennuksen tiedot |
| --- | --- |
Sijainti:  Vanha Helsingintie 2, 28400 Ulvila
Koordinaatit:  61.425497°N, 21.872519°E
Omistaja:  Ulvilan kaupunki
Kenttä:  hiekkatekonurmi
Aiemmat nimet:  Yrittäjä-Areena   LähiTapiola-Areena
Käyttäjät
 Pesäpallo:   Ulvilan Pesä-Veikot (1957-) 
Lisää rakennusartikkeleitaArkkitehtuurin teemasivulla
Friitalan pesäpallostadion , sponsorinimeltään Ulvilan Automaatio Areena, on Ulvilassa sijaitseva pesäpallokenttä. Se on miesten ykköspesiksessä pelaavan Ulvilan Pesä-Veikkojen kotikenttä.
Kentän yleisöennätys on 7013 katsojaa ja se syntyi 25. heinäkuuta 1973 ottelussa Kankaanpään Mailaa vastaan.
Georgi Boos

Presidentti Dmitri Medvedev ja Georgi Boos 2008.
Georgi Valentinovitš Boos (ven. Георгий Валентинович Боос, s. 22. tammikuuta 1963 Moskova) on venäläinen liikemies ja poliitikko. Boos toimi 2005–2010 Kaliningradin alueen kuvernöörinä. Venäjän duumassa hän oli 1996–1998 ja 2000–2005 edustaen Kotimme on Venäjä ja Yhtenäinen Venäjä -puolueita. Hän oli myös veroministerinä Jevgeni Primakovin hallituksessa 1998–1999.
Vuonna 2010 yli kymmenentuhatta mielenosoittajaa vaati Boosin eroa kuvernöörin virasta, ja elokuussa 2010 ilmoitettiin ettei hän ole ehdokkaana jatkokaudelle.
Boos suoritti loppututkinnon Moskovan energiainstituutissa 1986, jonka jälkeen hän suoritti asepalveluksensa Kaukoidässä. 
Boosin suku luettiin kriminsaksalaisiin, vaikka hänen sukunimensä on hollantilainen. Lisäksi suvussa on venäläisiä, armenialaisia ja juutalaisia.
Vuonna 1991 Boos perusti isänsä kanssa Svetoservis-yhtiön, joka kehitti ja valmisti valaistusjärjestelmiä.
Joulukuusta 1995 alkaen hän toimi Venäjän duumassa aluksi Kotimme on Venäjä -puolueessa, josta siirtyi lopulta Jevgeni Primakovin johtamaan Yhtenäinen Venäjä -puolueeseen. Vuosina 2003–2005 hän oli duuman varapuhemies. Hän toimi Venäjän hallituksessa veroasioita hoitavana ministerinä.
Boos on aviossa ja hänellä on viisi tytärtä.
Georgi Dementjev

Georgi Petrovitš Dementjev (ven. Гео́ргий Петро́вич Деме́нтьев, 5. heinäkuuta 1898 Pietarhovi – 14. huhtikuuta 1969 Moskova) oli neuvostoliittolainen lintutieteilijä.
Dementjev ei koskaan saanut varsinaista biologin koulutusta. Hän toimi Mihail Menzbierin avustajana ja oppilaana, ja pääsi Moskovan yliopiston eläintieteelliseen museoon vuonna 1927 avustamaan Sergei Buturlinia tämän valmistellessa teostaan Polnyi opredelitel ptits SSSR (”Neuvostoliiton lintujen täydellinen käsikirja”, 1934–1941). Dementjev toimi museon lintukokoelmien kuraattorina vuosina 1932–1947, jonka jälkeen hän siirtyi biologisen tiedekunnan alkionkehitysoppiosastolle. Hän organisoi uudelleen selkärankaisosaston lintutieteellisen laboratorion, ja jatkoi lintutieteen kuraattorina kuolemaansa saakka.
Dementjev tutki ennen kaikkea lintujen luokittelua ja lajistoa. Hän oli niin sanottu nojatuolitutkija, joka keskittyi teoreettisiin kysymyksiin. Jalohaukat olivat Dementjevin suosikkilintuja. Hän keräsi erinomaisen kokoelman niiden nahkoja ja kaikkea haukkametsästykseen liittyvää, myös kirjaston. Hän julkaisi kirjan omista ampuhaukoistaan. Kokoelma on talletettu Moskovan eläintieteelliseen museoon, missä osa siitä on pysyvästi näytteillä.
Dementjev ja Nikolai Gladkov toimittivat suurteoksen Ptitsy Sovetskogo Sojuza (”Neuvostoliiton linnut”) vuosina 1951–1954. Dementjev julkaisi lukuisia lintutieteellisiä artikkeleita sekä osallistui useiden kirjojen kirjoittamiseen, muun muassa Guide to the Birds of the USSR (venäjäksi) (1948), Bird and Mammal Migrations ja About the Mongolian saker and about the taxonomic position of the Altai gyrfalcon (venäjäksi), yhdessä A. Shagdarsurenin kanssa, 1964.
Fucking Hell

Fucking Hell on saksalainen pilsner- tai vaalea lager-olut. Se on nimetty itävaltalaisen Fuggingin kylän entisen nimen mukaan. Oluen nimi (joka on myös sanaleikki, "hell" tarkoittaa saksaksi "vaaleaa" ja kuvaa tällaista oluttyyppiä, mutta englanniksi tarkoittaa "helvettiä") oli aluksi kiistanalainen. Sekä Fuggingin kylänhallitus ja EU:n tavaramerkkivirasto aluksi vastustivat nimeä. Se kuitenkin myöhemmin hyväksyttiin, ja olutta myydään nyt kansainvälisillä markkinoilla.
Fucking Hell on pilsner jossa on 4,9 % alkoholia. Olutta ei panna Fuggingissa, ja sen lanseeraamisen aikaan kylässä ei edes ollut panimoa.
Historia

Vuonna 2010 kaksi saksalaista liikemiestä, Stefan Fellenberg ja Florian Krause, jättivät hakemuksen tavaramerkistä nimetäkseen oluen "Fucking Helliksi".
EU:n tavaramerkkivirasto aluksi kieltäytyi antamasta oluelle tavaramerkkiä, koska sen mielestä sen nimessä oli kirosanoja. Fellenberg ja Krause kuitenkin väittivät, että nimi viittaa itävaltalaiseen kylään ja että Hell on Itävallassa ja eteläisessä Saksassa käytetty termi vaaleasta lager-oluesta. Virasto hyväksyi sitten tavaramerkin ilmaisten, että nimi oli "huudahdus jota käytetään halventavasti, mutta joka ei viittaa ketä halvennetaan, eikä voida pitää tuomittavana käyttää olemassaolevien paikkakuntien nimiä kohdentavasti (viitaten itse paikkakuntaan), vain koska nimellä saattaa olla monitulkintainen merkitys muilla kielillä."
Fellenberg ja Krause aikoivat käyttää tavaramerkkiä brändinimenä ja käyttää sitä myydäkseen Fucking Hell -brändättyä ruokaa ja vaatteita. Olutta alettiin myydä Euroopassa, Aasiassa ja Australiassa vuonna 2011.